
Coiful princiar getic de bronz „cu creastă” de la 
Popești-Mihăilești (jud. Giurgiu) 
 
de Conf. Univ. dr. George V Grigore 
 
Dintre descoperirile arheologice ce au revelat existența coifurile 
de luptă și paradă geto – dace de secol I î.Hr. exemplarul cel mai 
complet a fost găsit în tumulul nr. IV de la Popeşti (comuna 
Mihăilești; jud. Giugiu), din care s-au recuperat părţi ale calotei, 
apărătoarea de ceafă, fragmente ale obrăzarelor şi o componentă de 
bronz care pare să fi făcut parte din sistemul de susţinere a panaşului 
(mănunchi (smoc) de pene, adeseori colorate, care se punea altădată la 
chipiul sau coiful militarilor drept podoabă; surguci, pompon, penaj, 
cristă). Acest panaș se folosea la coifurile de paradă, conferindu-i 
purtătorului o alură de mare pavoazare, ca o adevărată „pupăză” (cuc 
armenesc), ca simbol al Marelui Zeu ce poate fi și multicolor 
(curcubeu). Coiful princiar geto-dacic din bronz a fost descoperit într-
un tumul de incinerație, alături de un întreg echipament de războinic. 
Acest tip de coif este unul foarte rar, el fiind creat să apere până și 
nasul purtătorului. Coiful a fost realizat din tablă de bronz, prelucrată 
prin ciocănire şi pare a avea la bază modele sudice, dar în acelaşi timp 
el este, prin forma şi tehnica de execuţie, un produs local. 
Caracteristicile morfologice atipice au făcut dificilă reconstituirea 
exactă a formei originale, astfel că variantele de reconstituire propuse 
în literatura de specialitate sunt doar ipoteze de lucru. Inventarul 
mormântului în care a fost descoperit coiful fragmentar era compus 
dintr-un cuţit, un vârf de săgeată, fragmente de la o zăbală de 
tip tracic, un inel de fier, o monedă dacică de argint, o cămaşă de zale 
întreagă, o spadă de fier îndoită, un pumnal de tip sica, umbo-ul unui 
scut, piese de harnaşament şi numeroase resturi ceramice. În sud-

vestul tumulului, într-o groapă rotundă au fost depuse coiful, ce 
conţinea oasele arse ale defunctului. Întregul complex a fost datat în 
secolul I î.Hr. Ca număr de inventar, coiful fragmentar a fost catalogat 
cu nr.: 176098.Dimensiuni: Hmaximă = 8,60 cm; lmaximă = 8,80 cm; 
Grosime tablă= 0,1 cm; G = 25,99 gr. 
Descriere: Fragment din tablă de bronz, decorat perimetral cu o linie 
de puncte poansonate, dublată de o linie zigzagată, realizată din 
puncte foarte mici, imprimate cu un punctator fin. Partea din coif de 
unde provine este ambiguă, dat fiind modelul dificil de reconstituit al 
căştii. Acum restaurat acesta ne prezintă varianta sa cea mai 
plauzibilă, dar fără creasta de paradă pe care ar fi purtat-o. Această 
creastă este posibil să fi apărut din dorința conducătorului purtător de 
coif de a fi asemănător cu zeul. Dacă simbolul zeului poate fi cucul, ca 
pasăre - nepasăre (nu face cuib și nu își clocește ouălele), având 
Kukaionul, ca centru spiritual, pupăza (cucul armenesc) este imaginea 
zeului „de paradă”.Când cântă, pupăza își strânge creasta pe ceafă, de 
parcă are încă un cioc și la spate (două ciocuri, două tăișuri la securea 
dublă a lui Zamolxis, dubla lovitură planetară care vine periodic.Ca și 
caracteristici ale acestei păsări putem aminti, pe lângă frumusețea 
penejului, neorânduirea și murdăria existentă în cuib, alături de 
mirosul pestilențial. Posibil din această imagine și din faptul că, odată 
cu bulversarea planetară ce vine periodic (ca un shaker imens, în care 
sunt amestecate elemente geologice, cu plante și animale omorâte și 
aflate în putrefație, cu ploi de petrol (țiței) și valuri mareice uriașe), și 
când planeta arată ca o imensă groapă de gunoi, avem astăzi surpriza 
arheologilor ce descoperă elemente de ritual (depuneri ritualice de 
statui, ceramică, arme, etc.) amestecate cu cenușă și resturi animaliere 
de la câte un ospăț („masa” ritualică fiind o explicitare a faptului că 
zeii vin să mănânce), depuse în așa numitele „gropi de gunoi”, aflate 
în oncinta sau în apropierea așezărilor umane. De multe ori ceramica, 
sau statuile sunt depuse ritualic în aceste gropi după ce au fost sparte, 
sau rupte (semn al spargerii formelor vechi de viață). Posibil de aici și 
anumite practici în care oamenii unor comunități din vechime refuzau 

curățenia, sau chiar se murdăreau în mod voit, „imitând” cumva 
comportamentul zeiesc. De asemenea, comportamentul războinic a 
fost inițiat în societatea umană de această dorință de imitate a zeului 
războinic, ce, oricum vine periodic și „ne judecă”.Modelul acestui coif 
princiar geto-dacic de secol I î.Hr.,descoperit la Popeşti (comuna 
Mihăilești; jud. Giugiu), este unul ce mai apare fragmentar în 
mormintele căpeteniilordin zona Câmpiei Române, fiind „adoptat” de 
mai multe căpetenii locale. Coifuri sau resturi metalice interpretate ca 
provenind din acestea s-au mai descoperit la Chirnogi (jud.Călăraşi), 
Piscul Crăsani (com. Crăsanii de Jos, jud.Ialomiţa), Poiana-Rovinari 
(jud.Gorj), Zimnicea (jud.Teleorman), etc. La Chirnogi (jud.Călăraşi), 
descoperirea vine dintr-un alt mormânt plan de incineraţie, aflat în 
componenţa unei necropole descoperite aici, în punctul Terasa 
Rudarilor, datată începând cu a doua jumătate a sec. II î.Hr. – până în 
a doua jumătate a sec. I î.Hr.. Aici a fost recuperată o placă de bronz 
fragmentată. Pe baza decorului acesteia (puncte poansonate), care are 
analogii cu cel de pe coiful de la Popeşti, istoricii au presupus că 
reprezintă resturile unui coif similar. Fragmentele plăcii de bronz au 
fost prinse între ele cu mici bare de fier, casca suferind probabil 
reparaţii încă dinantichitate.Tot unui coif pare să-i fi aparţinut şi o 
bordură de bronz, rest al unui posibil obrăzar, descoperit într-un 
mormânt tumular de la Piscul Crăsani (jud.Ialomiţa). Fragmentul este 
ornamentat cu protuberanţe, iar pe margini cu cercuri incizate, 
similare cu cele de pe coiful de la Popeşti. Pe baza inventarului 
funerar, complexul a fost datat în secolul I î.Hr. Din păcate alte detalii 
sau imagini ale fragmentului nu au mai fost publicate.La fel de incert 
este şi cazul unui fragment dintr-o placă de bronz descoperită într-un 
mic tumul de incineraţie, acum înalt doar de 1,30m, de la Poiana-
Rovinari (jud. Gorj). Inventarul acestui mormânt conţinea, pe lângă 
oasele calcinate ale defunctului, resturile unei cămăşi de zale şi o 
bucată de tablă de bronz, posibil parte a unui obrăzar.Un element de 
bronz asemănător, a fost descoperit într-un mormânt (C10M.21) din 
necropola de la Zimnicea(jud.Teleorman), din punct Câmpul Morţilor, 

datat către sfârşitul sec. I î.Hr. Fragmentul de tablă poate să fi făcut 
parte din obrăzarul unui coif, fiind decorat, în tehnica au repoussé, cu 
protuberanţe, iar pe margini cu cerculeţe şi linii în zig-zag incizate. 
Toate aceste coifuri geto – dacice din bronz, posibile cu „panaș” 
de pene, diferite de cele din alte zone ale Daciei, erau coifuri de 
paradă, nu de luptă. Putem suține ipoteza unei Frății a Principilor 
Geți (de secol I – II î.Hr.) ce purtau astfel de coifuri, ca urmașă a celei 
de sec. IV – V î.Hr, ce erau purtătoare a coifurile din aur și argint „cu 
ochi” (Agighiol, Coțofenești, Peretu, Porțile de Fier, Băiceni – 
Cucuteni).  
 
Bibliografie: Alexandru Vulpe, La nécropole tumulaire gète de 
Popeşti, în Thraco-Dacica, 1, 1976, p. 201, fig. 12/8. 
Surse: http://www.enciclopedia-dacica.ro;  
 
 
Coiful getic de la Popești-Mihăilești (jud. Giurgiu), restaurat 

Coiful getic de la Popești-Mihăilești (jud. Giurgiu), restaurat 

Inventarul funerar al mormântului studiat din cadrul Necropolei getice de la  Popești-
Mihăilești: coif de bronz, umbo de scut, spadă de tip celtic cu teacă, pumnal curb de tip 
„sica” cu teacă, vârf de lance, cămașă de zale 
 
Coiful de la Popești: fragmentele descoperite, restaurarea acestuia și reconstituirea pe 
model uman o imaginii 

Pupăza cu creastă (sau cucul armenesc). Când cântă, pupăza își strânge creasta pe 
ceafă, de parcă are încă un cioc și la spate (două ciocuri, două tăișuri la securea dublă a 
lui Zamolxis, dubla lovitură planetară care vine periodic. 

Alte coifuri fragmentare descoperite în mormintele căpeteniilor geto – dace din Câmpia 
Română, și nu numai. 
 
Coifuri getice „cu creastă” metalică și cu „țugui” 
